cyanic-selkie/wikianc huggingface dataset:
Teodor van Qoq (incəsənət dileri)
Şəxsi həyatı
Teo Parisdə Andris Bonqer və onun bacısı Yohanna ilə tanış olur. O, 1889-cu il 17 apreldə Amsterdamda Yohanna ilə evlənir və cütlük birlikdə Parisə köçür. Onların Vinsent Uilyam adlı oğlu 1890-cı il 31 yanvarda Parisdə doğulur. Ailə 8 iyunda Paris yaxınlığında, Over-syür-Uazda yaşayan Vinsenti ziyarət edir. Bu görüşdən heç iki ay keçməmiş Vinsent van Qoq acınacaqlı vəziyyətdə vəfat edir.
Ölümü
Səhhətində əvvəl də bir sıra problemlər olan Teonun vəziyyəti qardaşının ölümündən sonra gün keçdikcə daha da pisləşir. 1890-cı il 20 noyabrda psixiatriya xəstəxanası olan Villem Arntz hospitalına gətirilən Teoya 1 dekabrda beyin infeksiyası olan paralitik demans diaqnozu qoyulur. Xəstəliyi ucbatından fiziki olaraq həddən artıq zəifləmiş və hələ də Vinsentin yoxluğuna alışa bilməmiş Teo 1891-ci il 25 yanvarda Den Dolderdə vəfat edir. Onun nəşi 1914-cü ildə həyat yoldaşı Yohannanın xahişi ilə Utrextdə dəfn olunduğu yerdən çıxarılaraq Vinsentin məzanının yanında, Over-syür-Uazda dəfn olunur; beləcə, onlar artıq ömürlük birlikdə olacaqdı.
Teonun adı qalmaqalla anılan nəticəsi, rejissor Teo van Qoq İslamı tənqid edən qısa film çəkdikdən sonra 2004-cü ildə Amsterdam küçələrində müsəlman aktivist tərəfindən öldürülür.
Vinsentlə münasibəti
Teo ömrü boyu qardaşı Vinsentə heyranlıq duymuşdu, amma o, rəssam olmağa qərar verməzdən əvvəl də, sonra da onunla ünsiyyət qurmaq çox asan deyildi. Vinsentin nizamsız həyat tərzi onların daim əlaqə saxlamasına maneçilik törədirdi. Bununla belə, Teo həmişə ona məktublar yazmağa davam edirdi. Vinsent qardaşından gələn məktubları saxlamasa da, Teo onun yazdığı bütün məktubları yığırdı. Beləcə, Vinsetin yazdığı məktublardan geriyə 651-i qaldığı halda, Teonun yazdığı məktublardan sadəcə 32-ni əldə etmək mümkün olmuşdur. Qardaşının mental sağlığı haqda çox narahat olan Teo Vinsenti anlayan nadir insanlardan idi. Bütün həyatı boyu onun rəssam kimi fəaliyyət göstərə bilməsi üçün Vinsentə maddi və mənəvi cəhətdən yardım göstərən Teonun sevgi və dəstəyi özünü yazdığı məktublarda da büruzə verirdi. Çəkdiyi eskizləri Teoya göndərən Vinsent ona rəsmlərindəki ideyalar və gündəlik həyatında baş verənlər haqda yazırdı. Onun bütün həyatı boyunca yazdığı təxminən 800 məktubun dörddə üçündən çoxu Teoya ünvanlanmışdı. Teonun həyat yoldaşı 1914-cü ildə onların bütün məktublarını kitab halına saldıraraq çap etdirmişdir.
Robert Oltmenin 1990-cı ildə çəkdiyi Vinsent və Teo filminin mövzusu iki qardaş arasındakı münasibətə əsaslanır. 2017-ci ildə çəkilən və başdan-ayağa kətan üzərində yağlı boya ilə çəkilmiş ilk tammetrajlı film olan Sevgiylə, Vinsent filmində Vinsentin son məktubunun Teoya necə çatdırılması göstərilir.
Diler və rəssam
Adı öz karyerasından daha çox qardaşının karyerasına olan təsiri və köməyi ilə anılan Teo işlədiyi "Qupil" firmasının sahiblərini Klod Mone, Edqar Deqa kimi impressionist rəssamların əsərlərini sərgiləməyə və almağa razı salaraq, onların məşhurlaşmasında müstəsna rol oynamışdır.
1886-cı ildə Teo Vinsenti Parisdə onunla yaşamağa dəvət edir və onlar iki il Monmartrdakı mənzildə birgə yaşayırlar. Birlikdə yaşadıqları üçün bu müddət ərzində iki qardaş arasında məktublaşmanın olmaması səbəbindən Vinsentin bu dövrdəki rəssamlıq fəaliyyəti haqda ətraflı məlumat mövcud deyil. O, Vinseti Pol Qogen, Pol Sezan, Anri de Tuluz-Lotrek, Anri Russo, Kamil Pissarro və Jorj-Pyer Söra ilə tanış edir. 1888-ci ildə Pol Qogeni Arla köçmüş Vinsentin yanına getməyə razı salan Teo Qogenin səyahət xərcləri də daxil olmaqla, bir çox maddi ehtiyacını təmin edir (616-cı məktub, 28 və ya 29 may, 1888-ci il). Vinsentlə onsuz da yaxşı olmayan münasibəti qulağını kəsməsindən sonra daha da kəskin hal alan Qogen Teoyla əlaqə saxlayır. Əgər Teo onların münasibətini tam olmasa da, müəyyən mənada yoluna qoymasaydı, incəsənət dünyası onların 63 gün birgə işləyib ərsəyə gətirdikləri rəsm əsərlərindən məhrum olacaqdı (852-ci məktub).
Babək Rayon Tarix-Diyarşünaslıq Muzeyi
Babək Rayon Tarix-Diyarşünaslıq Muzeyi — 1981-ci il dekabr ayının 18-də Azərbaycan xalqının ümummilli lideri Heydər Əliyevin təşəbbüsü ilə yaradılmışdır. Muzey ekspozisiya zalından və iş otaqlarından ibarətdir.
Muzey eksponatları
200 eksponatla fəaliyyətə başlayan muzeyin fondunda hal-hazırda rayonun qədim tarixini əks etdirən 3500-ə yaxın eksponat toplanmışdır. Muzeydə 3780-ə yaxın eksponat qorunub saxlanaraq ekspozisiyalar, daimi və səyyar sərgilərlə nümayiş etdirilir. Onlardan 500-dən çoxu ekspozisiyada nümayiş etdirilir. Ekspozisiya bir neçə guşə və bölmələrə ayrılmışdır. Burada ümummilli lider Heydər Əliyevin xatirəsinə həsr olunmuş guşə, qədim məişət və təsərrüfat alətləri, əkinçilik və toxuculuq məmulatları, xalçalar, rəsm əsərləri, dekorativ-tətbiqi sənət nümunələri, eyni zamanda müasir Babək rayonu haqqında məlumatlar, fotoşəkillər, stendlər, rayonun fauna və florasını əks etdirən nümunələr, yeraltı və yerüstü sərvətləri və kitablar sərgilənir.
Muzey binası ekspozisiya, eksponatların qorunub mühafizə edilməsi məqsədilə fond otağı, ekspozisiya–sərgi salonu və digər otaqlara ayrılmışdır. Ekspozisiyada ümummilli liderimiz, müstəqil Azərbaycan dövlətinin qurucusu və memarı H.Əliyevə həsr edilmiş guşə yaradılmışdır. Guşədə müxtəlif sənədlər, fotolar, kitablar, qəzetlər, jurnal materialları nümayiş etdirilir.
Ekspozisiya bölmələri
Ekspozisiya yeddi bölmə üzrə tərtib edilmişdir. Ekspozisiyada tarixilik baxımından çox qiymətli və zəngin eksponatlar nümayiş etdirilir. Kültəpə, Vayxır, Böyük düz, Çalxanqala və başqa kəndlərin ərazisində gəzinti ekspedisiya zamanı aşkar edilmiş əşyalar vardır. Qəbirlərdən tapılmış gil qablar, toqqa, əmək alətləri, sümük bizlər, oraq dişləri, ox ucluqları, kasa, nimçə qırıqları və digər məişət əşyaları eyni zamanda milli geyim nümunələri, yun corablar, bədii tikmələr, baş örtükləri, arxalıqlar, bəzək əşyaları, qolbağlar, sırğalar və başqaları tamaşaçıların maraqla baxdığı eksponatlardır. Bölmələrdə qədim musiqi alətləri, kənd təsərrüfatı alətləri, əmək alətləri nümayiş etdirilir. "Torpaq uğrunda ölən varsa Vətəndir" guşəsində Qarabağda, Sədərəkdə döyüşlərdə həlak olmuş şəhidlərimizə, Böyük Vətən Müharibəsində qəhrəmanlıqla vuruşmuş mərd övladlarımıza aid müxtəlif sənədlər, fotolar nümayiş etdirilir. Muzey əməkdaşları muzeydə və muzeydənkənar keçirdikləri mədəni-kütləvi tədbirlər vasitəsilə qəsəbə və kənd əməkçilərinə, məktəblilərə və digər qrup tamaşaçılara nümunəvi xidmət göstərməyə səy edirlər. Eləcə də fondun zənginləşdirilməsi və komplektləşdirilməsi məqsədilə toplama işləri aparılır.
Ali Məclis (Özbəkistan)
Özbəkistan Respublikasının Ali Məclisi (Oʻzbekiston Respublikasi Oliy Majlisi) — Özbəkistan Respublikasının parlamentidir, dövlət hakimiyyətinin təmsilçisi və qanunverici orqanı.
Aşağı palata
Qanunvericilik Palatası qanuna uyğun olaraq seçilmiş 150 deputatdan ibarətdir. Qanunvericilik Palatasında əsas şəxs Ali Məclisin Qanunvericilik Palatasının sədridir. İndi bu vəzifəni yeni seçilən Nurdincon İsmoilov tutur.
2019-2020-ci il son seçkilərində yerlər aşağıdakı şəkildə paylandı:
Yuxarı palata
250px|thumb|right|Özbəkistan parlamenti binası 250px|thumb|right|Parlamentin qarşısında Nəvai parkı 250px|thumb|right|Özbəkistan parlamentinin iclas zalı poçt markası üzərində Senat ərazi nümayəndəlik palatasıdır və 100 senatordan ibarətdir. Ali Məclis Senatının üzvləri bərabər sayda - hər biri 6 nəfər olmaqla - Qaraqalpaqıstan Respublikası, vilayətlər və Daşkənd şəhərindən, Qaraqalpaqıstan Respublikası Jokarqi Keneşinin deputatlarının müvafiq birgə iclaslarında gizli səsvermə yolu ilə, vilayətlərin, rayonların və şəhərlərin dövlət hakimiyyəti təmsilçilərinin bu deputatlar arasından seçilir. Özbəkistan Respublikası Ali Məclisi Senatının 16 üzvü Özbəkistan Respublikasının Prezidenti tərəfindən elm, incəsənət, ədəbiyyat, istehsal, dövlət və ictimai fəaliyyətin digər sahələrində geniş praktik təcrübəyə və xüsusi xidmətləri olan ən nüfuzlu vətəndaşlar arasından təyin edilir.
Qanunvericilik Palatasının deputatı və Senat üzvü, seçki gününə qədər 25 yaşına çatmış Özbəkistan Respublikasının vətəndaşı ola bilər.
Thekla Carola Wied
Thekla Carola Wied — alman aktrisa.
Ceyn Eyr (miniserial, 2006)
Ceyn Eyr - 2006-cı ildə Böyük Britaniyanın BBC kanalında yayımlanan mini-serialdır. Mini-serialın ümumi davam etmə müddəti 240 dəqiqədir.
Aqil Qurbanov
Aqil Qurbanov — Azərbaycan Respublikasının müdafiə nazirinin hərbi-texniki təchizat üzrə müavini.
Həyatı
Aqil Səlim oğlu Qurbanov 15 avqust 1986-cı ildə Bakı şəhərində anadan olub. 2004–2008-ci illərdə Prezident Yanında Dövlət İdarəçilik Akademiyasında təhsil alıb. 2012–2014-cü illərdə London İqtisadiyyat və Siyasi Elmlər Məktəbində magistr təhsili alıb.
Ailəlidir. İki övladı var.
Karyerası
2015–2019-cu illərdə "PAŞA Holding" MMC-də investisiyalar üzrə direktor olub.
Daha sonra "Sumqayıt Texnologiyalar Parkı"nın Müşahidə Şurasının sədri vəzifəsində çalışıb.
Azərbaycan Respublikasının Prezidenti İlham Əliyevin 09.12.2022-ci il tarixli Sərəncamı ilə müdafiə nazirinin hərbi-texniki təchizat üzrə müavini vəzifəsinə təyin olunub.
27.02.2023-cü il tarixdən Azərbaycan Respublikasının Prezidenti İlham Əliyevin Sərəncamı ilə müdafiə nazirinin müavini - Hərbi-Texniki Təchizat Baş İdarəsinin rəisi vəzifəsinə təyin edilib.
Piece of Mind
Piece of Mind ingilis ağır metal qrupu Iron Maidenin 4-cü studiua albomu.1983-cü ilin May ayının 13-ü yayımlanmışdır.Zərb Qurğusunda ifa edən Nicko McBrainin yer aldığı ilk Iron Maiden albomu olmuşdur və bu albomun çıxışından indiyə qədər qrup zərb alətlərində başqasına yer verməmişdir.Albom metal musiqi tarixinin ən önəmli albomlarından hesab olunur.İngiltərə siyahısında 3. yerə qədər yüksəlməyi bacarmışdır.
Mahnı Siyahısı
1)"Where Eagles Dare" (Harris)- 6:08
2)"Revelations" (Dickinson)- 6:51
3)"Flight of Icarus" (Smith,Dickinson)- 3:49
4)"Die with Your Boots On" (Smith,Dickinson)- 5:22
5)"The Trooper" (Harris)- 4:10
6)"Still Life" (Murray,Harris)- 4:37
7)"Quest for Fire" (Harris)- 3:40
8)"Sun and Steel" (Dickinson,Smith)- 3:25
9)"To Tame a Land" (Harris)- 7:26
Nofəl Behbudov
Nofəl Həmid oğlu Behbudov (7 iyun 2001; Səfikürd, Goranboy rayonu, Azərbaycan — 8 noyabr 2020; Şuşa, Azərbaycan) — Azərbaycan Silahlı Qüvvələrinin əsgəri, Vətən müharibəsinin şəhidi.
Hərbi xidməti
Nofəl Behbudov 2019-cu ilin iyulundan Azərbaycan Silahlı Qüvvələrinin sıralarında müddətli həqiqi hərbi xidmət qulluqçusu idi.
Azərbaycan Ordusunun əsgəri olan Nofəl Behbudov 2020-ci il sentyabrın 27-dən Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsində iştirak etmişdir. Murovdağın, Cəbrayılın, Füzulinin, Xocavəndin və Şuşanın azadlığı uğrunda gedən döyüşlərdə vuruşmuşdur. Nofəl Behbudov 8 noyabr 2020-ci ildə Şuşa şəhəri istiqamətində döyüş tapşırığını yerinə yetirərkən qarşı tərəfin açdığı atəş nəticəsində aldığı güllə yarasından həlak olmuşdur.
Azərbaycan ərazilərinin işğaldan azad olunması zamanı döyüş tapşırıqlarını uğurla yerinə yetirdiyinə, düşmənin əsas qruplaşmalarının məhv edilməsi ilə qoşunların döyüş qabiliyyətinin qorunub saxlanılmasında fərqləndiyinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Nofəl Behbudov ölümündən sonra "Cəsur döyüşçü" medalı ilə təltif edildi.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 29.12.2020-ci il tarixli Sərəncamına əsasən Nofəl Behbudov ölümündən sonra "Şuşanın azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Nofəl Behbudov ​ölümündən sonra "Xocavəndin azad olunmasına görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Nofəl Behbudov ​ölümündən sonra "Kəlbəcərin azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Nofəl Behbudov ölümündən sonra 3-cü dərəcəli "Rəşadət" ordeni ilə təltif edildi.
İstinadlar
<references group="" responsive="1">
Vaqif Əsədov
Vaqif Əsədov (tam adı: Vaqif Firudin Əsədov; ) — Azərbaycanın teatr rejissoru, Azərbaycan Respublikasının xalq artisti (2006), Azərbaycan Dövlət Gənc Tamaşaçılar Teatrının quruluşçu rejissoru, ssenari müəllifi, aktyor.
Həyatı
Əsədov Vaqif Firudin oğlu 5 aprel 1947-ci ildə Naxçıvan Muxtar Respublikasında anadan olub. 1969-cu il may ayının 25-də Azərbaycan Dövlət İncəsənət İnstitutunun (indi ki,Azərbaycan Dövlət Mədəniyyət və İncəsənət Universiteti "Dram və kino aktyorluğu" fakültəsini bitirib. 1969-cu ildən 1989-cu ilə kimi Cəlil Məmmədquluzadə adına Naxçıvan Dövlət Musiqili Dram Teatrında aktyor, quruluşçu rejissor, baş rejissor vəzifələrində çalışıb. 1982–1989-cu illərdə Naxçıvan şəhərində fəaliyyət göstərmiş "Cavid" Poeziya Teatrının yaradılmasına nail olmuşdur. Teatr səhnəsində oynanılan üç tamaşadan sonra o vaxt üçün çox böyük hesab olunan Lenin Komsomolu mükafatı laureatı adına layiq görülmüşdür. V. Əsədov hələ aktyor kimi işləyərkən yadda qalan bir çox obrazlar yaratmışdır. Rejissor kimi onun Naxçıvan teatrında hazırladığı "Elektra" tamaşası uğurlu tamaşa kimi vaxtı ilə Moskva televiziyası ilə nümayiş etdirilmişdir.
Mərhum aktrisa Zemfira Əliyevanın həyat yoldaşı, Rejissor, aktyor Rüfət Əsədovun əmisioğludur.
Naxçıvan Dövlət Musiqili Dram Teatrında quruluş verdiyi tamaşalar:
"Cavid" Poeziya Teatrındaki fəaliyyəti
1989-cu ildən o, Azərbaycan Dövlət Gənc Tamaşaçılar teatrında quruluşçu rejissor kimi fəaliyyət göstərir, V. Əsədovun Dövlət Gənc Tamaşaçılar teatrında hazırladığı İ. Coşğunun "Açıl, bənövşəm açıl", A. Həsənzadənin "Mağara", "Oxu bülbül" kimi əsərlər gənclərin sevdiyi tamaşalara çevrilmişdir. Azərbaycan Dövlət Gənc Tamaşaçılar Teatrında hazırladığı tamaşar
Rejissor həmçini Akademik Milli Dram Teatrının səhnəsində "Burlaxatun"(N. Xəzri) və İrəvan Dövlət Dram Teatrın səhnəsində "Məhəbbət yaşayır hələ" (Hidayət),
Azərbaycan Dövlət Akademik Musiqili Teatrı səhnəsində "Qar çiçəyi" — (Y. Abramov, L. Bəyim) tamaşalarına qurluş vermişdir.
9 №-li Qayıdış qəsəbəsi
9 №-li Qayıdış qəsəbəsi — Füzuli rayonunun eyniadlı inzibati ərazi dairəsi tərkibində qəsəbə. Azərbaycan Respublikası Milli Məclisinin 1 sentyabr 2004-cü il tarixli, 727-IIQ saylı Qərarı ilə Füzuli rayon inzibati ərazi vahidi tərkibində faktik mövcud olan Haramı sahəsində yeni salınmış 9 №-li Qayıdış qəsəbəsi rayonun ərazi vahidləri siyahısına daxil edilmişdir. Mərkəzi 6 №-li Qayıdış qəsəbəsi olmaqla, 6 №-li Qayıdış, 7 №-li Qayıdış, 8 №-li Qayıdış, 9 №-li Qayıdış, 10 №-li Qayıdış və 11 №-li Qayıdış qəsəbələrindən ibarət İkinci Haramı qəsəbə inzibati ərazi dairəsi yaradılmışdır. Azərbaycan Respublikası Milli Məclisinin 19 iyun 2009-cu il tarixli, 837-IIIQ saylı Qərarı ilə Füzuli rayonunun 9 №-li Qayıdış qəsəbəsi İkinci Haramı qəsəbə inzibati ərazi dairəsi tərkibindən ayrılaraq, bu qəsəbə mərkəz olmaqla, 9 №-li Qayıdış qəsəbə inzibati ərazi dairəsi yaradılmışdır.
Əhalisi
Qəsəbədə Birinci Qarabağ müharibəsi zamanı evlərini tərk etmiş məcburi köçkünlər məskunlaşdırılıb.
Təhsil
Qəsəbədə "Qayıdış qəsəbə 7 №-li tam orta məktəb" fəaliyyət göstərir.
Şimali Santander
Şimali Santander — ölkənin şimal hissəsində yerləşən, Kolumbiya departamenti. Şimaldan və şərq hissədən Venesuela ilə əhatə olmuşdur. İnzibati mərkəzi Kukuta şəhəridir.
İnzibati bölgüsü
Şimali Santander departamenti 6 region və 40 bələdiyyədən ibarətdir:
Bələdiyyələri
thumb|left|300px|Şimali Santander departamentinin bələdiyyələri.
"Azərbaycan Bayrağı" ordeni ilə təltif edilənlərin siyahısı
Bu siyahı "Azərbaycan Bayrağı" ordeni ilə təltif edilmiş şəxsləri ehtiva edir.
Kraysler binası
Kraysler Binası — Nyu-York şəhərində yerləşən, Art-Deko tərzində göydələn. Manhettenın şərq tərəfindəki Turtle Bay bölgəsində yerləşən bina, 42-ci prospekt ilə Leksinqton prospektinin kəsişdiyi nöqtədədir. 319 metr yüksəkliyində olan göydələn, açılışından 11 ay sonra tamamlanan Empayr Steyt Bildinq onu keçənə qədər, dünyanın ən yüksək binası ünvanına sahib idi. 1973-cü ildə Dünya Ticarət Mərkəzinin inşası ilə Nyu-Yorkdakı üçüncü ən yüksək bina olan Chrysler Binası, 11 sentyabr hücumları zamanı Dünya Ticarət Mərkəzinin dağılmasından sonra yenidən şəhərdəki ikinci ən yüksək bina oldu. 2007-ci ilin dekabr ayında Bank of America binasının hündürlüyü əlavə edilmiş antenası ilə 365.8 metr olduqdan sonra, Kraysler yenidən şəhərin üçüncü ən hündür binası oldu. 2007-ci ildə açılan New York Times Binası isə Kraysler Binası ilə eyni hündürlüyə malikdir.
Art-Deko memarlıq sahəsində klassikləşmiş nümunələrdən biri olaraq göstərilən Kraysler Binası, bir çox müasir memar tərəfindən Nyu-Yorkdakı ən gözəl bina hesab olunur. 2007-ci ildə Amerikanın AİA tərəfindən nəşr olunan "Ən sevimli memarlıq siyahıları" adlı siyahıda doqquzuncu yeri tutdu. Bu göydələnin bir hissəsi 1930-cu ildən 1950-ci illərin ortalarına qədər Kraysler şirkətinin ofisləri olaraq istifadə olunsa da, şirkətin binanın tikilməsində heç bir rolu olmayıb. Volter P. Kraysler bütün tikinti xərclərini şəxsən ödəmiş və bu binanı uşaqlarına vəsiyyət eləməyi planlaşdırmışdı.
Tarixçə
thumb|200px|left|1932-ci ildə Kraysler Binası thumb|200px|left|[[Empayr Steyt Bildinqdən binanın görünüşü 2005]]
Kraysler Binası Volter P. Kraysler üçün memar Uilyam Van Alen tərəfindən dizayn edilmişdir. Göydələnin inşasına 19 sentyabr 1928-ci ildə başlayanda, Nyu-Yorkda dünyanın ən yüksək göydələninin inşası üçün çox gərgin bir rəqabət var idi. Bu səbəbdən binanın inşası olduqca tez (həftədə orta hesabla dörd mərtəbə) baş versə də, tikinti zamanı heç bir tikinti işçisi həlak olmadı.
Dizayn
thumb|310px|Nyu-Yokr şəhərindəki göydələnlərin yüksəkliklərinin müqayisəsi
İnşaat
Göydələnin inşasına 19 Sentyabr 1928 günü başlandı. İnşaat şirkəti, podratçı şirkətlər, mühəndislər, memarlar və İnşaatla əlaqəli əşyalar üzrə mütəxəssisləri bir araya gətirən İnşaat qrupu yaradıldı. Kraysler binasının tikintisinin tamamlanmasına yaxın zamanda, rəqib bir layihə olan və H. Krayq Severans tərəfindən hazırlanmış 40 Voll Strit ilə eyni yüksəkliyə çatdı. Bundan sonra, H. Kreyq Severans, layihənin yüksəkliyini artıraraq dünyanın ən yüksək bina adını qazandıqlarını açıqladı. Bunun qarşılıq olaraq, Uilyiam Van Alen 56.3 metr hündürlüyündə bir antenin binaya bağlanması üçün icazə aldı və antenlər 4 hissə şəklində tikinti sahəsinə gətirildi. 23 oktyabr 1929-cu ildə, antenanın aşağı hissəsi kran ilə binanın yuxarı hissəsinə qaldırıldı; sonra 66-cı mərtəbəyə. Qalan anten hissələri də kranla çıxarıldı və bütün hissələr cəmi 90 dəqiqə ərzində bir-birinə yığıldı.
İnşaatın tamamlanması
Əlavə edilmiş anten ilə Kraysler Binası, 28 May 1930-cu ildə tikinti başa çatdıqdan sonra 40 Vol Strit Binasını keçərək dünyanın ən uzun binası adına layiq görüldü. Eyfel qülləsi, eyni zamanda dünyanın ən strukturlu binası titulunu qorudu. Göydələnin inşası başa çatsa da, dizayner Van Alen, aralarında yaranan mübahisələrə görə memarlıq xidmətləri üçün almalı olduğu pulun qalan hissəsini sahibi Volter Krayslerdən ala bilmədi. Göydələnin açılmasından bir il qədər sonra, 27 May 1931 tarixində, Empayr Steyt Bildinq tamamlandığında yüksəklik rekordunu Kraysler binasının əlindən aldı, lakin, Kraysler binası hələ də dünyanın ən yüksək polad daşıyıcı sistemə sahib kərpic binasıdır. (Daşıyıcı sistemi polad olmayan dünyanın ən yüksək kərpic binası isə inşasına 1389-cu il-ci ildə başlanan, Almaniyanın Landshut şəhərində yerləşən Əziz Martinin Kilsəsidir.)
Mülkiyyət
Göydələnin şərq hissəsinin döşəmə divarı Manhetten prospektinin əksinə meylli olaraq dayanıb və 1811-ci il Komissiyalar Planına uyğun olaraq yerləşmişdir. Kraysler Binasınınnın olduğu ərazi, xüsusi məktəb olan Cooper Union-a bağışlanmıştı. Əvvəlcə Uilyam H. Reynolds tərəfindən icarəyə verilsə də, bu iş adamının kapitalı bir araya gətirə bilmədiyinə görə torpağın istifadə hüququ 1928-ci ildə Volter Krayslerə verildi. Təxminlərin əksinə olaraq Kraysler şirkəti heç vaxt bu binanın inşasında və ya idarə edilməsində maraqlı olmamışdır; bu layihə Volter P. Krayslerin uşaqları üçün bir investisiya olmuşdur. Vaxt keçdikcə bina sahibləri dəfələrlə dəyişdi. Kraysler ailəsi binanı 1947-ci ildə satdılar. 1950-ci illərdə Chrysler Şirkətinin ofisləri boş qaldıqdan sonra, 1957-ci ildə əmlak agentləri Sol Goldman və Aleks Dilorenzo tərəfindən alındı və sonradan Massaçusets sığorta şirkətinə verildi. Binanın giriş foyesi 1978-1979-cu illər arasında təmir edilmişdir. 1998-ci ildə Leksinqton prospektinin küncündə yerləşən bu bina, Tişman Speyer və Travelers tərəfindən 220 milyon dollarlıq bank konsorsiumu və Cek Kent Kukun mülklərinin dəyəri ilə alındı. Cooper Birliyi ilə razılığı ilə Tişman Speyer bu torpaqla bağlı 150 illik müqavilə imzaladı.
2001-ci ildə binanın səhmlərinin 75% -ni Atlantada yerləşən, Almaniyanın investisiya fondu olan TMW tərəfindən 300 milyon dollara alınıb. 11 iyun 2008-ci ildə, Abu Dabi İnvestisiya Şurası TMW-in 75%, Tişman Speyer-in 15% payı və binanın yanındakı Trilons-un bir hissəsini almaq üçün 800 milyon dollar təklif etdiyini elan etdi. 9 iyul 2008-ci ildə bu razılaşmanın tamamlandığı və Abu Dabi İnvestisiya Şurasının bina fondunun 90% -ə sahib olduğu açıqlandı.
Memarlığı
thumb|200px|left|Zirvədəki Art-deko bəzəklər
Kraysler Binası Ar-deko memarlığının ən vacib nümunələrindən biri hesab olunur. Əvvəllər sınaqdan keçirilməmiş bir metoddan istifadə edərək, dövrün Chrysler avtomobillərindən bəziləri bəzək elementləri xarici bəzək üçün istifadə olunurdu. 61-ci mərtəbənin künclərindəki qartallar 1929-cu ildə istehsal olunan Chrysler avtomobilinin mühərrik örtüyündən ilhamlandı; 31-ci mərtəbədəki künc bəzəkləri 1929-cu ildə istehsal olunan Chrysler radiator örtüklərinin nüsxələridir. Binanın struktur sistemi polad, xarici örtük metaldır; İnteryer kərpic divarları ilə ayrılır. Binanın fasadında 3862 pəncərə var. Otis tərəfindən hazırlanmış və quraşdırılmış 8 lift binaya xidmət edir. Kraysler Binası 1976-cı ildə ABŞ Daxili İşlər Katibi tərəfindən Milli Tarixi Abidə elan edildi.
Zirvənin bəzənməsi
Kraysler Binasının ən vacib memarlıq xüsusiyyətlərindən biri art deco üslubunda hazırlanmış terras zirvəsidir. Aşınmış və perçinlənmiş paslanmayan polad örtüklərlə örtülmüş bu terras zirvəsi güclü günəş işığı əks etdirən üçbucaqlı tağlı pəncərələrdən ibarətdir. Bu pəncərələr zirvədən aşağı doğru pillələrlə endikcə daha da kiçilərək davam eləyir. Zirvədəki bütün metal örtüklər Almaniyanın Krupp şirkəti tərəfindən istehsal olunan, "Nirosta" adı ilə satılan poladdan ibarətdir və əsl adı "Enduro KA-2" dir.
Zirvənin istifadəyə verilməsi
Kraysler Binası ilk dəfə açıldıqda, 71-ci mərtəbədə ictimai müşahidə göyərtəsi də var idi; lakin bu bölmə 1945-ci ildən bəri ictimaiyyət üçün bağlandı. Bu günə qədər 71-ci mərtəbə istifadə edilən ən yüksək mərtəbə kimi xidmət edir. 71-ci mərtəbənin üstündəki mərtəbələr əsasən xarici görünüş üçün qurulduğundan, bu məkanlarda yalnız antenaya aparan pilləkənlər yerləşir. Son dərəcə kiçik sahəyə və alçaq tavana sahib olmaları səbəbiylə bu mərtəbələr yalnız radio yayımı ilə digər mexaniki və elektrik avadanlıqları üçün istifadə edilməkdədir. WCBS-TV televiziya kanalı; 1940-cı illərdə Kraysler Binasının yuxarısından, daha sonra isə Empayr Steyt Bildinqin yuxarı hissəsindən yayımlanmağa başladı. Çox uzun illər WPAT-FM və WTFM (indi WKTU) adlı radio kanalları da Kraysler Binasını istifadə etmişdi. Bu gün Kraysler Binasının üstündə heç bir yayımçı yoxdur.
Binanın işıqlandırılması
Antendə və göydələnin üst hissəsindəki bəzəklərdə iki fərqli işıqlandırma sistemi mövcuddur. ilki; bunlar binanın polad sisteminə quraşdırılmış V formalı işıqlardır. İkinci qrup proyektor işıqları isə binanın üzərini işıqlandırır. Bu şəkildə xüsusi tədbirlər üçün binanın yuxarı hissəsində fərqli rəngli işıqlandırma həyata keçirilə bilər. Sonradan əlavə olunan bu işıqlandırma sistemi, elektrik Çarlz Londner və qrupu tərəfindən quraşdırılmışdır.
Ərəb tarı
Ərəb tarı — boşbuynuzlular fəsiləsinin keçilər yarımfəsiləsinə aid heyvan növü.
Təsviri
Ənənəvi olaraq Ərəb tarı Tarlar cinsinin üç növündən biridir. Bu cinsə Ərəb tarından başqa Himalay və Nilqirian tarlarıda daxildir. Digər tarlar kimi ərəb tarı da keçilər yarımfəsiləsnin qalan növlərinə bənzərliyi ilə seçilir. Bununla belə çəkisi 23 kiloqramı keçmir ki, bu da ərəb tarlarını tarlar arasında ən kiçik növə çevirir. Yığcam bədən qruluşauna sahibdir. Güclü ayaqları qayalara dırmanmaq üçün uyğun gəlir. Heyvanın bel sütunu boyunca sıx uzun tükləri quyruq istiqamətində uzanır. Həm erkək, həm də dişilər arxaya əyilmiş bir cüt buynuza sahib olurlar.
Arealı
Ərəb tarı Yer kürəsinin yalnız bir bölgəsində yaşayır. Bu Ərəbistan yarımadasındakı Həcər dağlıq bölgəsidir. Həcər dağları Oman sultanlığının ərazisində və qismən BƏƏ-də yerləşir. Heyvanlar quru bir iqlim şəraitində, 1800 metr yüksəklikdəki dağ qayaları arasında yayılmışlar.
Ərəb tarları əsasən gecə həyatı keçirir. Bitki ilə qidalana heyvanın menyusuna yarpaqlar, otlar və meyvələr daxildir. Quraq zonada yaşayan bir çox heyvan növündən fərqli olaraq, ərəb tarları vaxtaşırı suvarma üçün mənbələrə baş çəkməlidir. Keçi ailəsinin digər növlərindən fərqli olaraq, onlar sürüdə deyil, tək yaşayırlar. Bəzi hallarda elədə böyükl olmayan ailələrdə (bala və ya dişi, erkək yada bala və bir dişi olan kiçik ailələrdə də) yaşayaırlar. Ayrıca digər boşbuynuzlulardan fərqli olaraq ərəb tarları sidiklə ərazilərini işarələyirlər. Bu isə əraziləri hesab etdikləri bölgənin digərlərinə gah olması xüsusiyyəti daşıyır. Bu heyvanların çoxalması haqqında az şey məlumdur. Onların cütləşmə mövsümündə fəsillərə dair xüsusi bir məlumat yoxdur. Dişilərin boğazlıq dövrü 140 ilə 145 gün arasında davam edir.
Yox olma təhlükəsi
Ərəbistan tarı mövcudluğuna yönəldilən əsas təhdidlər ev heyvanları arasında rəqabət, ənənəvi yaşayış yerlərinin məhv edilməsi və brakonyerlikdir. Bu heyvanlar daim dağlarda suvarma üçün bir neçə mənbəyə gəlməyə məcbur olduqları üçün brakonyerlər tərəfindən asan ova çevrilirlər. 1975-ci ildə Omanın Həcər dağları bölgəsinin bir hissəsi qorunan ərazi elan edildi. 2009-cu ildə BƏƏ-də bu ölkədə yaşayan ərəb tarılarını qorumaq üçün Vadi-Vura Təbiət Qoruğu təşkil etdi. Hazırda onların ümumi sayı 2000 nəfərə yaxındır və Qırmızı Kitaba görə bu heyvan növü yox olmaq ərəfəsindədir.
Cennifer Lav Hyuitt
Cennifer Lav Hyuitt — ABŞ aktrisası və müğənnisi.
Pita Limcaroenrat
Pita Limjaroenrat (พิธา ลิ้มเจริญรัตน์, Tim ləqəbi ilə tanınır; ) — Tailand siyasətçisi və iş adamıdır. O, İrəli Hərəkət Partiyasının lideri, ləğv edilmiş Gələcək İrəli Partiyasının faktiki varisidir.
NGC 434A
NGC 434A, Yeni Baş Kataloqda qeydə alınmış qalaktikadır. Göy üzündə Tukan bürcü istiqamətində yerləşir. SB0-a tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Rəşid Tahirov
Rəşid Loğman oğlu Tahirov (31 oktyabr 1989; Qaradağlı, Beyləqan rayonu, Azərbaycan SSR — 6 noyabr 2020; Şuşa, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Rəşid Tahirov 31 oktyabr 1989-cu ildə Beyləqan rayonunun Qaradağlı kəndində anadan olmuşdur.
Hərbi xidməti
Rəşid Tahirov Azərbaycan Silahlı Qüvvələrinin sıralarında bir müddət hərbi xidmət qulluqçusu olmuşdur. Hərbi xidmət müddəti bitdikdən sonra mülki şəxs olaraq fəaliyyət göstərmişdir.
Azərbaycan Ordusunun əsgəri olan Rəşid Tahirov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində könüllü olaraq iştirak etmişdir. Füzulinin və Şuşanın azadlığı uğrunda gedən döyüşlərdə vuruşmuşdur. Rəşid Tahirov 6 noyabr 2020-ci ildə Şuşa istiqamətində döyüş tapşırığının yerinə yetirilməsi zamanı qarşı tərəfin artilleriya atəşi nəticəsində həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Rəşid Tahirov ölümündən sonra "Vətən uğrunda" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Rəşid Tahirov ölümündən sonra "Füzulinin azad olunmasına görə" medalı ilə təltif edildi.
Döyüş tapşırıqlarını uğurla yerinə yetirdiyi, sona qədər döyüşdüyü və tapşırıqların yerinə yetirilməsində fərqləndiyi üçün Azərbaycan Prezidenti İlham Əliyevin 24.06.2021-ci il tarixli sərəncamına əsasən Rəşid Tahirov ölümündən sonra "Döyüşdə fərqlənməyə görə" medalı ilə təltif edilmişdir.
Azərbaycanın Şuşa rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 05.11.2021-ci il tarixli Sərəncamına əsasən Rəşid Tahirov ölümündən sonra "Şuşanın azad olunmasına görə" medalı ilə təltif edildi.
İstinadlar
<references group="" responsive="1">
Milena Draviç
Milena Draviç — Yuqoslaviya və Serbiya teatr və kino aktrisası.
Həyatı
Uşaq ikən Milena rəqs, xüsusən də baletlə məşğul idi və 1959-cu ildə filmlərdə debütünu etmişdir. Gənc aktrisanın ilk uğuru "Lazımsız qadın" (1962) filmində iştirak etdikdən sonra gəldi. 1971-ci ildən Atelye 212 adlı Belqrad teatrında oynamağa başladı, burada Vedekind, Horvat, İonesko, Duşan Kovaçeviç və digər məşhur dramaturqların pyeslərində rol aldı. Üç dəfə ailə qurmuşdu. Aktrisanın üçüncü əri serbiyalı aktyor Draqan Nikoliç oldu.
Yuqoslaviya və Serbiya kinosunun 78 yaşlı ulduzu 14 oktyabr 2018-ci ildə uzun sürən xəstəlikdən vəfat etdi.
İlyin itburnusu
—  aləminin  dəstəsinin  fəsiləsinin  cinsinə aid bitki növü.
Təbii yayılması
Qafqazda yayılmışdır.
Ekologiyası
Rütübətli, çimli torpaqlarda, kölgəli ərazilərdə bitir.
Azərbaycanda yayılması
Quba rayonu, Xızı və Cigitdağ kəndləri Qusar rayonu, Gil kəndi və Piral kəndlərində yayılmışdır.
İstifadəsi
Meyvələrinin tibbidə və yeyintidə tətbiqi məqsədyönlüdür. Yaşıllaşdırmada istifadə olunmur.
Nyu-Yorkun məhkəmə sistemi
Nyu-Yorkun məhkəmə sistemi — şəhər qanunvericiliyi çərçivəsində Nyu-York şəhərində fəaliyyət göstərən bir sıra məhkəmələr.
Əsas şəhər qanunları Nyu-Yorkun inzibati kodudur , Nyu-Yorkun qaydaları   və nizamnaməsi.
Tarix
XVIII əsrin birinci yarısında dünya hakimlərinə kiçik yaşlıların işi üzrə məhkəmə iclasları keçirmək hüququ verildi. 1776-cı ildən 1783-cü ilədək Müstəqillik Döyüşü zamanı Nyu-York Britaniya tərəfindən işğal edilmiş və şəhərdə bir tribunal fəaliyyət göstərmişdir. 1787-ci ildən etibarən istənilən məbləğ 10 £ keçməmiş, köməkçi hakimlər hesab edilirdi. 1800-cü ildən etibarən onlar dənizçilərin və gəmi kapitanları və ya gəmi sahibləri arasında məhkəmə işini nəzərdən keçirməyə başladılar. 1819-cu ildə bu məhkəmə dəniz kimi tanındı; 1875-ci ilədək nəzərə alınan məbləğlər $ 2000-a çatdırılmışdır; 1883-cü ildə Dəniz Məhkəməsi şəhər məhkəməsinə dəyişdirildi.
1797-ci ildə şübhəli şəxsləri məhkəməyə cəlb edən hökmlər verən bir polis məhkəməsi yaradılmış, məhkumları girov qoymuş və girov əvvəli nəticə ilə əvəz etmişdir.
1801-ci ilə qədər cəza növlərindən biri fiziki cəza idi, daha sonra ağır cəzayla əvəz edilmişdir.
1895-ci ildə polis məhkəmələri əvəzinə dünya məhkəmələri, habelə cəzaçəkmə müəssisələrində araşdırılmış xüsusi məhkəmə tərəfindən əvəz edilmişdir. 1902-ci ildən 1910-cu ilə qədər onun vahidləri bütün beş rayonda çıxdı. 1896-cı ildə Baş Assambleya Baş Məhkəməsi və Ali Məhkəmə bir ali məhkəməyə birləşdi.
1898-ci ildə "Greater New York" in yaradılmasından sonra Bruklin rayon və dünya məhkəmələri bir şəhər məhkəməsi ilə əvəzləndi. 1914-cü ildə, onun rayon məhkəməsi Bronks-da ortaya çıxdı. XX əsrin əvvəllərində bir çox ixtisaslaşmış dünya məhkəmələri, məsələn, fahişəliyə, fəlakətlərə və cinayətlərə görə ortaya çıxdı. 1915-ci ildə cəza çəkən şəxslərin işlərinə xüsusi məhkəmə, 1918-ci ildə isə ailə məhkəməsi yaradılıb. 1924-cü ildə Uşaq Məhkəməsi müstəqil oldu; Yetkinlik yaşına çatmayan şəxslərin işinə əlavə olaraq, uşaqla bağlı öhdəliklərin yerinə yetirilməməsi halları nəzərə alınmışdır. 1925-ci il Nyu-York Dövlət Konstitusiyasına edilən dəyişikliklərə görə, 1927-ci ildən bu yana şəhər məhkəmələrinin yurisdiksiyalı mülkiyyəti şəhər məhkəməsinə verildi. 1933-cü ildə ailə və uşaq məhkəməsi ailə münasibətləri məhkəməsinə qoşulub. 1934-cü ildə bələdiyyə məhkəməsinin bölüşdürülməsi yarandı və iddianın kiçik bir hissəsi ilə bağlı işlərə baxıldı.
1950-ci illərə qədər iddiaların sayı əhəmiyyətli dərəcədə artmışdır və Nyu-York məhkəmələri bir-birinə zidd olan yurisdiksiyalar və koordinasiyalı idarə olunmasından görə onların işində çətinliklər yaranmağa başladı. Lakin 1960-cı illərdə məhkəmə sistemi əhəmiyyətli dərəcədə yenidən təşkil edilmişdi: alt məhkəmənin mülki və cəza məhkəmələri birləşdirilmiş, xüsusi yurisdiksiya məhkəməsi və dünya məhkəmələri vahid cinayət məhkəməsinə daxil olmuş, şəhər və şəhər məhkəmələri isə mülki məhkəməyə birləşdirilmişdir. Bələdiyyə başçısı həmçinin 10 il müddətinə hakim təyin etmək hüququnu aldı.
Mülki Məhkəmə
New York Şəhər Mülki Məhkəməsi 1962-ci ildə təsis edildi. İddia miqdarı 3000 dollara qədər (digər mənbələrə görə - 10.000 dollara qədər), habelə torpaq sahibləri və kirayəçilər arasında məhkəmə işi ilə məşğul olur. Beş mahalın hər birində mülki məhkəmənin bölmələri var. Mülki məhkəmədə vəzifə müddətinin 10 il olduğu 131 seçilmiş hakim var.
250px|thumb|left|Nyu-York Şəhər Cinayətlər üzrə Məhkəmə binası
Cinayətlər üzrə məhkəmə
Nyu-York Cinayətlər üzrə Məhkəməsi 1962-ci ildə təsis edilib. Qətllər, cinayətlər və şiddət hərəkətləri ilə məşğul olur. Məhkəmədə 10 il müddətinə meri tərəfindən təyin olunmuş 107 hakim var.
Ailə Məhkəməsi
Nyu-York Ailə Məhkəməsi 1962-ci ildə yaradılıb. Uşaqlar və ailələri əhatə edən hallarla məşğul olur. Digər şeylər arasında məhkəmə yurisdiksiyası yoluxma hüquqları azyaşlı xəta hallarının baxılması, himayə uşaqların yerləşdirilməsi, valideyn hüquq və qəyyumluq təyin xitam verilməsi, həbs daxildir. Ailə Məhkəməsi birgə yurisdiksiyada cinsi məhkəmə ilə ailə içi zorakılığa qarşı hərəkət edir. Family Court boşanma halları ilə məşğul deyil: onlar dövlət ali məhkəmə yurisdiksiyası var. Ailə məhkəmə iclasında 47 hakimlər 10 illik dövrün bələdiyyə başçısı tərəfindən təyin olundu. Məhkəmə Nyu-York ştatının Ali Məhkəməsinin apelyasiya bölməsinə istinad edir.
Nyu-York ştatının Ali Məhkəməsi
Nyu-York ştatının Ali Məhkəməsinin səlahiyyətinə əsasən, cinayət məsuliyyətinə cəlb edilmiş cinayətlər, habelə əsas mülki iddialar (25 min ABŞ dolları məbləğində məhkəmə işi) və boşanma halları daxildir. Manhetten birinci rayonda, ikinci yerdə Bruklin, on birinci yerdə Kuins, Bronks on ikinci yerdədir və Staten-Aylend ali məhkəmənin on dördüncü məhkəmə hissəsindədir. 250px|thumb|right|Nəzarət və Səlahiyyətli İşlər üzrə [[Manhetten Məhkəməsi]]
Digər məhkəmələr
Nyu-Yorkun hər bir rayonunda iradənin təsdiqlənməsi və mülkiyyət hüquqlarının tənzimlənməsi ilə məşğul olan miras və saxlama halları üzrə məhkəmə var, bu məhkəmənin hakimləri 14 il müddətinə seçilir. Manhettenin Midtaun hissəsində, 1993-cü ildə Midtaun Məhkəməsi açıldı. Həyatın keyfiyyətinə dair iddialarla məşğul olur. Həmin məhkəmələr daha sonra Harlem və Bruklin rayonunda Red Huk rayonunda bir müddət ortaya çıxdı.
Tai Xue
Taixue (Tai-shueh; sadələşdirilmiş Çin dili: 太 学; ənənəvi Çin dili: 太 學; lit. 'Greatest Study or Learning') və ya bəzən "İmperator Akademiyası", "İmperator Məktəbi", "İmperator Universiteti"   adlandırılır  və ya "İmperator Mərkəzi Universiteti", Han sülaləsi ilə Sui sülaləsi arasındakı Qədim Çində ən yüksək təhsil müəssisəsidir. Universitet 2. əsrdə 30.000 tələbə və akademik tutdu. Bu, Han sülaləsinə imperiya hökumətində dövlət qulluğu vəzifələrini tutmaq üçün savadlı bürokratlarla təmin etdi. Çində ilk ümummilli dövlət məktəb sistemi, CE 3'te Han İmparatoru Pinqin rəhbərliyi altında, Taixue Chang'an'ın paytaxtında və prefekturalarda və daha kiçik bölgələrin əsas şəhərlərində qurulmuş yerli məktəblərlə quruldu. Sui sülaləsi, imperatorluq akademiyasına daha böyük inzibati rol verən və adını Guozijian (國子監) olaraq dəyişdirən böyük islahatlar başlatdı. Guozijian olaraq, təşkilat 1905-ci ildə Qing sülaləsinin sonlarına yaxın ləğv edilənə qədər ardıcıl sülalələr tərəfindən davam etdirildi. alt=|thumb|Köhnə universitet binasında imperator mühazirə otağı Taixue, yüksək səviyyəli dövlət qulluğu vəzifələri üçün Konfutsiçilik və Çin ədəbiyyatını digər şeylər arasında öyrətdi, baxmayaraq ki, tövsiyə əvəzinə rəqabət imtahanına əsaslanan bir dövlət xidməti sistemi Sui'ye qədər tətbiq olunmadı və Song sülaləsinə qədər yetkin bir sistem halına gəlmədi (960–1279).
Ukrayna Sosialist-Federalistlər Partiyası
Ukrayna Sosialist-Federalistlər Partiyası (USFP, populyar adlandırma – eseflər, Українська партія соціалістів-федералістів) — Ukraynada liberal-demokratik siyasi partiya.
Tarixi
Ukrayna Sosialist-Federalistlər Partiyası 1917-ci ilin iyununda Ukrayna Demokratik-Radikal Partiyasının (UDRP) və 1917-ci il martın sonunda Ukrayna Muxtar-Federalistlər İttifaqını, daha sonra isə USFP-ni təsis edən Ukrayna Tərəqqiçiləri Assosiasiyasının keçmiş üzvlərindən yaradılmışdır. Partiya UDRP proqramını bərpa etmiş və heyəti əsasən o dövrün bütün Ukrayna partiyalarının ən yaxşı peşəkar kadrlarına malik olan, milli-mədəni işlərlə məşğul olan ziyalılardan ibarət idi. Partiyanın adı daha çox dövrün ruhuna hörmətlə yanaşırdı, əslində mühafizəkarlıq mövqelərində dayanmış, federalizmi dövlətlərarası münasibətlərin və mərkəzləşdirilməmiş inzibati quruluşların qlobal forması kimi başa düşmüşdür. Sergey Yefremov USFP-nin sədri seçilmişdir. Partiyanın rəhbərləri bunlar idi: A. Nikovski, Mərkəzi Komitənin üzvləri A. Şulgin, P. Stebnitski, V. Prokopoviç, Kiyev və Baş Komitələrin üzvü A. Vyazlov, partiya katibi O. Andreyevskaya, və İ. Şraq, A. Lototski, İ. Mirnı, V. Bidnov, F. Matuşevski, M. Kuşnir, V. Şeluxin və başqaları. USFP-nin çap orqanı gündəlik "Novaya Rada" qəzeti olmuşdur. Qəzetin redaktorları A. Nikovski və S. Yefremov idi.
V. Vinniçenkonun dövründə Ukrayna Mərkəzi Radası dövründə onun hökumətinə S. Yefremov, A. Şulqin, A. Lototski, P. Stebnitski, İ. Mirnı, sonralar V. Qoluboviç hökumətinə – S. Şeluxin, V. Prokopoviç, A. Lototski, İ. Feşçenko-Çopovski olmuşdur. 19 aprel 1918-ci ildə dövlət çevrilişi nəticəsində P. Skoropadskinin hakimiyyətə gəlməsi və onun hökumətinin formalaşması Ukrayna Sosialist-Federalist Partiyasının Ukraynanın siyasi həyatında əsas rollardan birinə səbəb olmuşdur. Hakimiyyətə gələcəyinə ümid edən Ukrayna Sosialist-Federalist Partiyası çevriliş günü Ukrayna dövlətinin müəyyənedici qanunlarını və qeyri-demokratik mahiyyətinə görə partiya üçün gözlənilməz repressiv tədbirləri rədd etmiş, hökumət partiyası olmaq fürsətini reallaşdırmamışdır. Getman P. Skoropadski hakimiyyətə gəldikdən sonra Ukrayna Sosialist-Federalist Partiyası Ukrayna milli-dövlət birliyinin və Ukrayna Milli Birliyinin yaradılmasında iştirak etmişdir. Onun üzvləri F. Lızoqubun ikinci hökumətinin üzvləri idi (1918-ci il oktyabr): A. Lototski, P. Stebnitski, A. Vyazlov, M. Slavinski.
Ukrayna Sosialist-Federalistlər Partiyasının yeni siyasi şəraitdə əsas fəaliyyəti onun may qurultayı tərəfindən müəyyən edilmişdir. Burada qəbul edilən qərarlarda partiyanın ideologiyasında, xüsusən də Ukraynanın Rusiya ilə federasiyası ideyasının rədd edilməsi, torpaq mülkiyyəti məsələsinə fərqli yanaşma mövzusunda müəyyən dəyişikliklər də öz əksini tapmışdır. Ukrayna Xalq Respublikasının Direktorluğu dövründə V. Çexovski hökumətinin üzvləri P. Xolodnı, A. Şeluxin, İ. Ogiyenko, M. Korçinski idi. S. Ostapenko hökumətində M. Krivetski, İ. Feşşenko-Çopovski, K. Matsiyeviç, D. Markoviç, İ. Ogiyenko, O. Korçak-Çepurkovski, M. Korçinski çalışmışdılar. İ. Ogiyenko İsaak Mazepa hökumətinin üzvü idi.
1920-ci ilin mayında Nazirlər Kabinetini yaratmaq Ukrayna Sosialist-Federalistlər Partiyasının nümayəndəsi V. Prokopoviçə tapşırılmışdır. 1923-cü ildə bolşeviklərin qələbəsindən sonra Praqada sürgündə olan Ukrayna Sosialist-Federalistlər Partiyası partiya rəhbərləri M. Slavinski, A. Yakovliv, A. Şulqin, K. Matsiyeviç, A. Lototski, V. Prokopoviç, A. Salikovski və başqalarının rəhbərlik etdiyi Ukrayna Radikal Demokratik Partiyası adlandırılmışdır. İkinci Dünya müharibəsindən sonra radikal demokratlar öz partiyalarının fəaliyyətini bərpa etməmişdilər. 1946-cı ildə yaradılmış Ukrayna Milli Demokratik İttifaqı onlara ideoloji cəhətdən yaxın idi.
Jan Pol Akayesu
Jan Pol Akayesu — keçmiş müəllim, məktəb müfəttişi, Ruandanın Respublikaçı Demokratik Hərəkat Partiyasının üzvü, beynəlxalq cinayət hüququ tarixində barəsində soyqırımla bağlı hökm çıxarılmış ilk şəxs. O, 1993-cü ilin aprelindən 1994-cü ilin iyun ayınadək Gitarama prefekturasında Taba kommunasının meri vəzifəsində çalışmışdır.
Mer kimi, Akayesu Tabada icraedici hakimiyyətin həyata keçirilməsi üçün məsul idi. Bu mənada onun kommunaya təyin olunmuş kommuna polisi və istənilən jandarmaya göstəriş vermək səlahiyyəti var idi. O, yalnız prefektə tabe idi. Akayesu xalq arasında nüfuzlu və bilikli biri kimi tanınırdı.
1994-cü ilin ortalarında baş vermiş Ruanda soyqırımı zamanı Akayesunun rəhbərlik etdiyi kommunada əksər tutsilər öldürüldü, bir çox başqaları isə zülmə və işgəncəyə məruz qaldılar. Akayesu qətllərin qarşısını almaq üçün heç bir tədbir görməmiş, əksinə müxtəlif tutsilərin öldürülməsinə şəxsən özü rəhbərlik etmişdir. Həmçinin o, hutulara öldürülməli olan şəxslərin siyahısını vermiş və tutsiləri tapmaq üçün evbəev axtarmalarını əmr etmişdi.
Haqqında
Akayesu aktiv siyasətə 1991-ci ildə qoşulmuşdu və müxalifət partiyası olan Respublikaçı Demokratik Hərəkat Partiyasının yerli sədri seçilmişdi. Əvvəllər onun vəzifə tutmaq kimi bir istəyi olmasa da, 1993-cü ilin aprelindən 1994-cü ilin iyun ayına qədər Taba rayonunun meri, yəni bələdiyyə sədri kimi fəaliyyət göstərmişdir. Akayesu bir bələdiyyə başçısı kimi xalq tərəfindən hörmətlə qarşılanırdı. O, yerli iqtisadiyyatı idarə edir, hüquq-mühafizə orqanlarına nəzarət edir, qanunları tətbiq edir və ümumi mənada rayondakı ictimai həyata rəhbərliyi həyata keçirirdi.
7 aprel 1994-cü ildə Ruanda soyqırımının başlamasından sonra, Akayesu əsgərlərin o bölgəyə girməsini rədd etmiş və yerli tutsi əhalisini qoruyaraq, əvvəllər öz qəsəbəsinə kütləvi cinayətin nüfuz etməsinə mane olmuşdu. Lakin 18 apreldə müvəqqəti hökumət liderləri ilə (soyqırımı planlaşdıran və idarə edən kəslər) yerli idarəçilərin görüşündən sonra qəsəbədə və eləcə də Akayesuda köklü bir dəyişiklik meydana gəldi. Sanki o belə bir nəticəyə gəlmişdi ki, özünün siyasi və ictimai gələcəyi soyqırımı həyata keçirməyi planlaşdıran qüvvələrə qoşulmasından asılıdır. Bununla bağlı şahidlər qeyd edirdilər ki, Akayesu artıq hərbi forma geyməyə başlamış, yerli əhalini soyqırıma qatılmağa məcbur etmiş və əvvəllər cənnət kimi olan qəsəbələrini işgəncə, təcavüz və cinayət mərkəzinə çevirmişdi.
Şərait dəyişdikdən sonra Akayesu əvvəlcə Zairə (indiki adı ilə Konqo Demokratik Respublikası), daha sonra 1995-ci ilin oktyabrında həbs olunduğu Zambiyaya qaçmışdı.
Jan Pol Akayesu mer kimi icmada asayişi və qayda-qanunu qorumağa cavabdeh idi. Tabada 1994-cü il aprelin 7-ndən iyun ayının sonunadək ən azı 2000 Tutsi həyatını itirdi və Akayesu həmin dövrdə hələ də səlahiyyətli şəxs idi. Tabada cinayətlər açıq-aşkar və genişmiqyaslı törədilmişdi və mer kimi Jan Pol Akayesu bunlardan xəbərdar olmalı idi. Jan Pol Akayesu səlahiyyəti olmasına baxmayaraq hər hansı bir şəkildə icmada Tutsilərin öldürülməsinin qarşısını almaq üçün heç bir cəhd etməmiş və ya heç vaxt zorakılığı aradan qaldırmaq üçün regional və ya milli hakimiyyət orqanlarından yardım istəməmişdi.
Jan Pol Akayesu bilirdi ki, burada cinsi zorakılıq, döymə və qətllər törədilir. O, bunun qarşısını almaq əvəzinə, bu hərəkətləri təşviq edirdi.
Məhkəmə prosesi
Akayesu 1995-ci ilin oktyabrında Zambiyada tutulmuşdur. Bununla da Zambiya cinayətkarları Ruanda Beynəlxalq Cinayət Tribunalına ekstradisiya edən ilk Afrika dövləti olmuşdur.
1996-cı ildə Godeliève Mukasarasi Birləşmiş Millətlər Təşkilatı tərəfindən ona qarşı bir iddianın hazırlanmasına kömək etmək üçün təşkilatla əlaqə qurdu. Mukasarasinin gözü qorxuduldu, hətta həyat yoldaşı və qızı öldürüldü; lakin o, ifadə verməyə hazır olan dörd nəfər tapa bildi. 2018-ci ildə ona bu və başqa işlərinə görə Beynəlxalq cəsur qadınlar mükafatı verilmişdir.
Akayesu Ruanda soyqırımı zamanı zorlama da daxil olmaqla soyqırım, insanlıq əleyhinə cinayətlər və Cenevrə konvensiyalarının pozuntuları üzrə 15 sayda cinayətdə ittiham olunurdu. İş üzrə Pyer Riçard Prosper baş prokuror qismində çıxış edirdi. Akayesunun müdafiəçiləri iddia edirdilər ki, Akayesu qətllərdə iştirak etməmişdi və onları dayandırmaq gücündə deyildi. Qısası, müdafiəçilərə görə Akayesu Taba əhalisinin cinayətlərinə görə "günah keçisi" elan edilmişdi.
Müdafiə olunmasına baxmayaraq, Tribunal onu soyqırım və insanlıq əleyhinə cinayətlərə görə 9 əməldə təqsirli hesab etmiş, lakin Cenevrə konvensiyalarının ciddi pozuntularında təqsirli bilməmişdir. Diqqətəlayiq hal idi ki, ilk dəfə olaraq Soyqırım cinayətinin qarşısının alınması və cəzalandırılması haqqında Konvensiya tətbiq olunurdu və bununla da soyqırım cinayətinin motivi Cenevrə konvensiyalarındakı motivdən daha aydın fərqləndirildi. Məhkəmə soyqırımın xüsusi bir cinayət olduğunu müəyyən etmişdir. 2 oktyabr 1998-ci ildə Akayesu ömürlük azadlıqdan məhrumetmə ilə cəzalandırılmışdır.
Tribunal müəyyən etmişdi ki, bu qədər insanın kütləvi qırğını heç bir halda təsadüf ola bilməz, bu, yalnız əvvəlcədən dövlətin rəsmi nümayəndələrinin hazırladığı plan əsasında həyata keçirilib. Bu məqsədlə də Tribunal soyqırımla bağlı ilk hökmünü məhz Akayesuya qarşı çıxarmışdır.